રશિયામાં શાંઘાઈ સહયોગ સંગઠનની બેઠકમાં બન્ને દેશના વડાપ્રધાન દ્વારા સીમા પર શાંતિ જાળવી રાખવા સહમતિ સધાઈ હતી. ભારત-પાક.ના નેશનલ સિક્યુરિટી એડ્વાઇઝરની મુલાકાતોમાંથી કંઈ નક્કર ઊપજ્યું નથી અને બંને દેશોનાં ડાયરેક્ટર જનરલ ઑફ મિલિટરી ઓપરેશન DGMO તો ઘણા સમયથી મળ્યા જ નથી. ત્યારે હવે નરેન્દ્ર મોદી મુસ્લિમ રાષ્ટ્રોનું પાકિસ્તાન વિરોધી સંગઠન ઊભુ કરવામાં સફળ રહ્યાં છે. આજે અફઘાનિસ્તાન, બાંગ્લાદેશ, ઈરાન અને હવે સાઉદી અરબ, ઓમાન, યુએઈ પણ ભારત સાથે છે. ૫૦ વર્ષથી પાકનો ભારત વિરુદ્ધ નફરતનો માહોલ વિદેશો દ્વારા કકડભૂસ થઈ રહ્યો છે. ઈઝરાયલ અને પેલેસ્ટાઈન જેવા દેશો પણ આ મુત્સદ્દીગીરીને વખાણી રહ્યા છે.